รัฐบาลไทย-ข่าวทำเนียบรัฐบาล-ปลัดมหาดไทย เปิดโครงการอำเภอบำบัดทุกข์ บำรุงสุข แบบบูรณาการอย่างยั่งยืน ปี 2567 รุ่นที่ 1 เน้นย้ำ มุ่งมั่นสร้างทีมภาคีเครือข่ายที่เข้มแข็ง ด้วย “Passion” และจิตวิญญาณ
วันอังคารที่ 26 มีนาคม 2567
26/03/2567
ปลัดมหาดไทย เปิดโครงการอําเภอบําบัดทุกข์ บํารุงสุข แบบบูรณาการอย่างยั่งยืน ปี 2567 รุ่นที่ 1 เน้นย้ํา มุ่งมั่นสร้างทีมภาคีเครือข่ายที่เข้มแข็ง ด้วย “Passion” และจิตวิญญาณ
ปลัดมหาดไทย เปิดโครงการอําเภอบําบัดทุกข์ บํารุงสุข แบบบูรณาการอย่างยั่งยืน ปี 2567 รุ่นที่ 1 เน้นย้ํา มุ่งมั่นสร้างทีมภาคีเครือข่ายที่เข้มแข็ง ด้วย “Passion” และจิตวิญญาณ ทําหน้าที่ “บําบัดทุกข์ บํารุงสุข” ให้เกิดความสุขกับพี่น้องประชาชนอย่างยั่งยืน
เมื่อวันที่ 25 มี.ค. 67 เวลา 15.30 น. ที่ห้องประชุม War room ชั้น 2 อาคารศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีเปิดและบรรยายพิเศษ หัวข้อ "ทําไมต้อง CAST" ให้แก่ผู้รับการอบรมตามโครงการอําเภอบําบัดทุกข์ บํารุงสุข แบบบูรณาการอย่างยั่งยืน ปี 2567 รุ่นที่ 1 โดยมี นายราชันย์ ซุ้นหั้ว รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายวสันต์ สุภาภา รองอธิบดีกรมที่ดิน ร้อยตํารวจโท ภพชนก ชลานุเคราะห์ รองอธิบดีกรมการปกครอง นางสาวชัชดาพร บุญพีรณัช รองอธิบดีกรมป้องกันและบรรเทาสาธารณภัย นายธีรยุทธ สําราญทรัพย์ หัวหน้าผู้ตรวจราชการกรมส่งเสริมการปกครองท้องถิ่น นางสาวสุภัทรา ชัยเทวรัณย์ ผู้ตรวจราชการกรมโยธาธิการและผังเมือง และเจ้าหน้าที่ที่เกี่ยวข้อง ร่วมรับฟัง โดยมี นายสุภกิณห์ แวงชิน ผู้ว่าราชการจังหวัดนครนายก รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย พร้อมด้วย นายอําเภอ และภาคีเครือข่ายของอําเภอที่เข้ารับการอบรมจาก 100 อําเภอ รวม 1,000 คน ร่วมรับฟังผ่านระบบวีดิทัศน์ทางไกล ณ ศูนย์ศึกษาและพัฒนาชุมชน จํานวน 10 ศูนย์ทั่วประเทศ ได้แก่ ศูนย์ศึกษาและพัฒนาชุมชนลําปาง พิษณุโลก อุดรธานี นครราชสีมา อุบลราชธานี สระบุรี นครนายก ชลบุรี เพชรบุรี และนครศรีธรรมราช
นายสุทธิพงษ์ จุลเจริญ ปลัดกระทรวงมหาดไทย กล่าวว่า โครงการอําเภอบําบัดทุกข์ บํารุงสุข แบบบูรณาการอย่างยั่งยืน หรือ “CAST” (Change Agent for Strategic Transformation) ได้ดําเนินการเกิดผลเป็นรูปธรรมโดยใช้หลักการทํางานตามศาสตร์พระราชาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร คือ 3 ระดับ 5 กลไก และ 7 ภาคีเครือข่าย โดยนําเอาสิ่งที่ดีจากภาควิชาการมาประยุกต์ ถ่ายทอด และดําเนินการภายใต้กลไกการทํางานของผู้นําระดับอําเภอ คือ นายอําเภอ บูรณาการร่วมกับภาคีเครือข่าย (Partnership) หรือทีมอําเภอ สู่การเข้ารับการฝึกอบรมเพื่อขับเคลื่อนงานบําบัดทุกข์ บํารุงสุข แบบบูรณาการอย่างยั่งยืนร่วมกับผู้ว่าราชการจังหวัด นายอําเภอ ร่วมกันบําบัดทุกข์บํารุงสุขให้กับพี่น้องประชาชน ซึ่งการดําเนินโครงการที่ผ่านมา มีตัวอย่างที่ดีจากผู้ที่เข้ารับการอบรมมีผลเป็นที่ประจักษ์ ผู้ที่ผ่านกระบวนการฝึกอบรมเอาจริงเอาจังโดยให้ความสําคัญกับภาคีเครือข่าย ทําให้การขับเคลื่อนโครงการนี้เกิดผลสําเร็จได้ดีมากยิ่งขึ้น ทางกระทรวงมหาดไทย โดยกรมการปกครอง จึงได้รักษาและขับเคลื่อนหลักสูตร และโครงการอําเภอบําบัดทุกข์ บํารุงสุข แบบบูรณาการอย่างยั่งยืน ให้เกิดขึ้นอย่างต่อเนื่อง
“ผู้บริหารของกระทรวงมหาดไทยเล็งเห็นความสําคัญของนายอําเภอ ดังที่พลเอก เปรม ติณสูลานนท์ อดีตประธานองคมนตรี และนายกรัฐมนตรี คนที่ 16 ได้กล่าวถึงการเป็นผู้นําที่ดีของนายอําเภอไว้ใจความสําคัญตอนหนึ่งว่า “นายอําเภอที่ดีจะเป็นนายกรัฐมนตรีของประเทศได้” ดังนั้น ความสําเร็จและล้มเหลวจึงขึ้นอยู่ที่ผู้นํา นายอําเภอทุกท่านจงภาคภูมิใจได้ว่าท่านเป็นคนที่สําคัญที่สุด ดังนั้น ทุกท่านที่เข้ารับการอบรมครั้งนี้ เรามีความมั่นใจว่าทุกท่านจะมีความเสียสละ มีจิตอาสา และมี “Passion” ในการบําบัดทุกข์บํารุงสุขให้กับพี่น้องประชาชน ซึ่งการบําบัดทุกข์บํารุงสุขให้กับพี่น้องประชาชนจะเกิดความสําเร็จได้นั้น เราต้องทํางานแบบบูรณาการ และมีเป้าหมายของการปฏิบัติหน้าที่หรือขับเคลื่อนงานที่ยั่งยืนด้วย เพราะเรายกย่องว่านายอําเภอ คือ ผู้นําทั้งทางสังคมและทางกฎหมาย นายอําเภอจึงต้องตั้งหลักตั้งมั่นว่าเราจะเป็นผู้นําที่ดี ด้วยการ “ครองตน ครองคน ครองงาน” พร้อมด้วยครองอุดมการณ์ที่หนักแน่น ด้วยการตั้งใจอุทิศตนทําหน้าบําบัดทุกข์บํารุงสุขพี่น้องประชาชนให้เกิดผลสําเร็จอย่างยั่งยืน” นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า การที่ผู้เข้ารับการอบรมทุกท่านได้มาใช้ชีวิตร่วมกัน 5 วัน 4 คืน ณ ศูนย์ศึกษาและพัฒนาชุมชน ได้มีโอกาสพบปะพูดคุย สร้างความปรองดอง และที่สําคัญจะได้กลับไปร่วมกันทําหน้าที่ข้าราชการที่ดีในพระบาทสมเด็จพระเจ้าอยู่หัว ซึ่งเป็นจุดเริ่มต้นที่สําคัญว่าทีมจะเกิดความสมัครสมานสามัคคีได้ “ผู้นําจึงมีความสําคัญ” ด้วยการทําให้ทีมมีการพูดคุยหารือและลงมือทําด้วยกันอย่างสม่ําเสมอและต่อเนื่อง ดังที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงสอนเราจากการถอดบทเรียนหลักการพัฒนาอย่างยั่งยืนตาม 4 กระบวนการ คือ “ร่วมพูดคุย ร่วมคิด ร่วมทํา และร่วมรับประโยชน์” และต้องทําอย่างสม่ําเสมอและต่อเนื่อง ซึ่งจะนํามาสู่ความยั่งยืน และหากทีมในพื้นที่มีระบบตาม 4 กระบวนการดังกล่าวได้ ก็จะช่วยลดจุดอ่อนและทําให้เกิดความยั่งยืนขึ้นในชุมชน แม้ว่านายอําเภอจะเกษียณอายุราชการ ทีมในพื้นที่ก็จะสามารถพึ่งพาซึ่งกันและกันได้ ดังนั้น จึงเป็นโอกาสของพวกเราที่จะไปสร้างทีมที่เข้มแข็ง เพื่อจะเป็นหลักประกันไปสู่การพัฒนาที่ยั่งยืน ด้วยการหล่อหลอม ศึกษาเรียนรู้ซึ่งกันและกัน โดยมีคณาจารย์ผู้มีความรู้มาแนะนําชี้แนะแนวทางให้กับพวกเรา จึงขอให้นายอําเภอเป็นผู้นําทําให้ทีมเกิดการรวมกลุ่มรวมตัวก่อให้เกิดความเข้มแข็งให้ได้
“พระบาทสมเด็จพระเจ้าอยู่หัวพระราชทานพระปฐมบรมราชโองการ เมื่อวันที่ 4 พฤษภาคม 2562 "เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป" ซึ่งพระองค์ได้พระราชทานพระราชดํารัสที่พวกเราอัญเชิญนําไปติดไว้เพื่อเตือนใจในการทําหน้าที่ข้าราชการที่ดีในพระบาทสมเด็จพระเจ้าอยู่หัว ณ ทุกศาลากลางจังหวัด และทุกที่ว่าการอําเภอ “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” ดังนั้น ชีวิตของเราในฐานะข้ารองพระบาทต้องช่วยกันสนองพระราชปณิธานและสนองงานพระราชดําริ ซึ่งเป็นพระราชปณิธานสูงสุด 2 ประการ คือ “ประเทศชาติมั่นคง ประชาชนมีความสุข” และสิ่งเหล่านั้นจะเกิดขึ้นได้ทุกคนต้องแก้ไขในสิ่งที่ผิด ทุกท่านผู้เป็นผู้นําจึงต้องช่วยกันในการทําสิ่งที่ดีด้วยความเข้มแข็งและเป็นตัวอย่างให้กับทีม ทําให้ทีมได้ทําหน้าที่ผู้ใต้บังคับบัญชาที่ดีด้วยการทําให้ผู้บังคับบัญชาทําสิ่งที่ดีที่อยากให้ทําได้ โดยใช้หลัก “บวร” หรือทีมบูรณาการ มี 7 ภาคีเครือข่าย อันประกอบด้วย ภาคราชการ ภาคเอกชน ภาคศาสนา ภาคประชาสังคม ภาควิชาการ ภาคประชาชน และภาคสื่อสารมวลชน” นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ตลอดระยะเวลา 132 ปี ของการบําบัดทุกข์บํารุงสุข ซึ่งเป็นพันธกิจหลักของกระทรวงมหาดไทย เราทุกคนอยากเห็นว่าที่ทุกคนมาร่วมใช้ชีวิตด้วยกัน และกลับไปทําสิ่งที่ดี จะทําให้ทีมงานของนายอําเภอเป็นทีมงานผู้นํานักขับเคลื่อนยุทธศาสตร์แห่งการเปลี่ยนแปลงที่ดี ด้วยการทําให้ทุกคนมาร่วมกันทําสิ่งที่ดี ทําสิ่งที่เรียกว่าจิตอาสา ตักตวง สะสม นําองค์ความรู้ รูปแบบการทํางาน ซึ่งทั้งหมดสําเร็จเกิดผลได้ขึ้นอยู่กับพวกเราทุกคนที่ต้องมุ่งมั่นตั้งใจเก็บเกี่ยวนําเอาสิ่งที่ดีกลับไปทํางานในพื้นที่ร่วมกับภาคีเครือข่ายทุกภาคส่วน ดังที่กระทรวงมหาดไทยได้ลงนามบันทึกความร่วมมือร่วมกับภาคีเครือข่ายมากมาย ทั้งภาควิชาการ ภาคศาสนา ตลอดจนถึงภาคประชาสังคม ร่วมกับองค์การสหประชาชาติประจําประเทศไทย (UN) ภายใต้ผู้ว่าราชการจังหวัด ทั้ง 76 จังหวัด ร่วมประกาศเจตนารมณ์ในการขับเคลื่อนสู่เป้าหมายการพัฒนาที่ยั่งยืน (SDGs) เพื่อความสุขอย่างยั่งยืนของพี่น้องประชาชน ซึ่งสิ่งสําคัญที่สุดในการดํารงชีวิต คือ การที่ทุกคนต้องตระหนักในการ “แก้ไขในสิ่งผิด” และยึดหลักปรัชญาของเศรษฐกิจพอเพียงเป็นแสงธรรมส่องนําใจ มาปฏิบัติจนเป็นวิถีชีวิต ตลอดจนน้อมนําเอาแนวพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” มาต่อยอดปลูกผักสวนครัว เลี้ยงสัตว์ เพื่อสร้างความมั่นคงทางอาหาร ตลอดจนน้อมนําแนวพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา มาสู่การประยุกต์ใช้ในชีวิตประจําวัน พร้อมผลักดันขับเคลื่อนให้เกิดหมู่บ้านยั่งยืน (Sustainable Village) ที่ทุกพื้นที่มีความมั่นคงทางอาหาร มีความมั่นคงด้านที่อยู่อาศัย มีความปลอดภัยในชีวิตและทรัพย์สิน มีการถ่ายทอดวัฒนธรรมประเพณีอันดีงามสู่ลูกหลานเยาวชน และที่สําคัญต้องกล้าที่จะยืนหยัดต่อสถาบันหลัก ชาติ ศาสนา พระมหากษัตริย์
““คน” มีความสําคัญที่สุดในการทําให้เกิดหมู่บ้านยั่งยืน ซึ่งการพัฒนาคนคือหนึ่งในกระบวนการเช่นเดียวกับโครงการอําเภอบําบัดทุกข์ บํารุงสุข แบบบูรณาการอย่างยั่งยืน นี้ ซึ่งการสร้างทีม ทั้งทีมทางการ คือ ผู้รับผิดชอบประจําตําบล และทีมที่ไม่เป็นทางการหรือทีมจิตอาสา คือ กลุ่มบ้าน คุ้ม ป๊อก หย่อม ดังนั้น เราจึงมีความหวังและความตั้งใจที่จะทําให้นายอําเภอเป็นที่พึ่งพิง นายอําเภอและทีมอําเภอต้องช่วยกันสร้างกําลังใจ และจิตสํานึก “Passion” ในการช่วยเหลือสังคม ทําหน้าที่บําบัดทุกข์ บํารุงสุข แบบบูรณาการอย่างยั่งยืนให้เกิดขึ้นให้ได้ ซึ่งการทํางานเป็นทีมต้องมีแผนงานที่ดี คณาจารย์ทุกท่านจึงเป็นผู้แนะแนวทางด้วยหลักการที่ดี ขอให้ผู้เข้ารับการฝึกอบรมทุกท่านใช้เวลา 5 วัน 4 คืน ที่ศูนย์ฯ ให้เป็นประโยชน์ และใช้เวลาหลังกลับไปทํางานให้เป็นประโยชน์ การทํางานจะสําเร็จได้นอกจากผู้นําแล้วต้องมีทีมงาน และต้องร่วมกับพี่น้องประชาชน ขอให้นําเอาสิ่งที่ดีไปใช้ในการทํางานและมีหัวใจพองโต มุ่งมาดปรารถนาไปขับเคลื่อนงานให้เกิดประโยชน์สูงสุดต่อพี่น้องประชาชน สมดังวัตถุประสงค์ของโครงการอําเภอบําบัดทุกข์ บํารุงสุข แบบบูรณาการอย่างยั่งยืน ทั้งนี้ ขอให้ปีที่ 133 ของกระทรวงมหาดไทย เป็นปีที่พี่น้องประชาชนมีความสุขอย่างยั่งยืน ด้วยสมองและสองมือของพี่น้องผู้ผ่านการอบรม CAST อําเภอบําบัดทุกข์ บํารุงสุข แบบบูรณาการอย่างยั่งยืน” นายสุทธิพงษ์ฯ กล่าวในช่วงท้าย
ร้อยตํารวจโท ภพชนก ชลานุเคราะห์ รองอธิบดีกรมการปกครอง กล่าวว่า กรมการปกครองได้จัดทําโครงการอําเภอ บําบัดทุกข์ บํารุงสุข แบบบูรณาการอย่างยั่งยืน โดยขยายผลการดําเนินการจากปีงบประมาณ พ.ศ. 2566 โดยเป็นการเสริมสร้างศักยภาพให้แก่นายอําเภอที่ได้รับการแต่งตั้งใหม่ในการบูรณาการความร่วมมือกับภาคีเครือข่ายในพื้นที่ ให้มีความรู้ ความเข้าใจในหลักการทรงงานและการพัฒนาประเทศตามหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อนํามาปรับใช้ในการปฏิบัติราชการ และขยายผลเพื่อ "บําบัดทุกข์ บํารุงสุข" ให้แก่พี่น้องประชาชนในพื้นที่ โดยมีกลุ่มเป้าหมาย ประกอบด้วย นายอําเภอที่ได้รับการแต่งตั้งใหม่ ปลัดอําเภอ ตัวแทนผู้นําองค์กรปกครองส่วนท้องถิ่น ตัวแทนกํานันผู้ใหญ่บ้าน ประธานคณะกรรมการพัฒนาสตรีอําเภอ ผู้นําภาคศาสนา ผู้นําภาคประชาชน ผู้นําภาควิชาการ ผู้นําภาคเอกชน และหัวหน้าศูนย์เรียนรู้โครงการอันเนื่องมาจากพระราชดําริต้นแบบ จํานวน 158 อําเภอ อําเภอละ 10 คน รวมทั้งสิ้น 1,580 คน ณ ศูนย์ศึกษาและพัฒนาชุมชน สถาบันการพัฒนาชุมชน กรมการพัฒนาชุมชน 11 ศูนย์ทั่วประเทศ โดยแบ่งการฝึกอบรมออกเป็น 2 รุ่น ซึ่งสําหรับการอบรมครั้งนี้ เป็นรุ่นแรก มีระยะเวลา 5 วัน 4 คืน ระหว่างวันที่ 25 - 29 มี.ค. 67 โดยผู้เข้ารับการอบรมมาจาก 42 จังหวัด 100 อําเภอ รวมทั้งสิ้น 1,000 คน อบรม ณ ศูนย์ศึกษาและพัฒนาชุมชนลําปาง พิษณุโลก อุดรธานี นครราชสีมา อุบลราชธานี สระบุรี นครนายก ชลบุรี เพชรบุรี และนครศรีธรรมราช
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood